En brødrister inneholder varmeelementer som varmer opp brødet til høy temperatur fra to sider. På grunn av den høye temperaturen får brødet en stekt overflate. Brødristeren er utstyrt med en timer og en oppsprett-funksjon – den som gjør at brødet spretter opp når det er ferdigristet. På de aller fleste brødristere kan du velge hvor godt ristet brødet skal være. Mer avanserte brødristere har flere funksjoner, som opptining, mulighet for å riste bagels og innstillinger som lar deg presisere ristetiden ytterligere.